CELEX: 32006D0892
Language: hr
Date: 2006-12-05 00:00:00
Title: 2006/892/EZ: Odluka Komisije od 5. prosinca 2006. o izmjeni odluka 2006/7/EZ, 2006/265/EZ i 2006/533/EZ vezano uz produljenje razdoblja primjene (priopćena pod brojem dokumenta C(2006) 5860)  Tekst značajan za EGP

03/Sv. 017
            
            
               HR
            
            
               Službeni list Europske unije
            
            
               177
            
         32006D0892
   
               L 343/99
            
            
               SLUŽBENI LIST EUROPSKE UNIJE
            
            
               05.12.2006.
            
         
      ODLUKA KOMISIJE
   
   od 5. prosinca 2006.
   o izmjeni odluka 2006/7/EZ, 2006/265/EZ i 2006/533/EZ vezano uz produljenje razdoblja primjene
   (priopćena pod brojem dokumenta C(2006) 5860)
   (Tekst značajan za EGP)
   (2006/892/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje se unose u Zajednicu iz trećih zemalja i o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 18. stavak 7.,
   uzimajući u obzir Direktivu Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavak 6.,
   budući da:
   
               (1)
            
            
               Nakon izbijanja influence ptica uzrokovane visokopatogenim sojem virusa H5N1 u jugoistočnoj Aziji početkom prosinca 2003., Komisija je usvojila nekoliko zaštitnih mjera u odnosu na influencu ptica. Te su se mjere sastojale posebno od Odluke Komisije 2006/7/EZ od 9. siječnja 2006. o određenim zaštitnim mjerama u odnosu na uvoz perja iz određenih trećih zemalja (3), Odluke Komisije 2006/265/EZ od 31. ožujka 2006. o određenim zaštitnim mjerama kad je riječ o sumnji na visokopatogenu influencu ptica u Švicarskoj (4) te Odluke Komisije 2006/533/EZ od 28. srpnja 2006. o određenim privremenim zaštitnim mjerama u odnosu na visokopatogenu influencu ptica u Hrvatskoj (5).
            
         
               (2)
            
            
               Od donošenja Odluke 2006/7/EZ, Komisija stalno preispituje postojeće trajne mjere Zajednice o uvozu perja, posebno mjerodavne propise o zahtjevima za uvoz neprerađenog perja utvrđenim u poglavlju VIII. Priloga VIII. Uredbi (EZ) br. 1774/2002 Europskog parlamenta i Vijeća od 3. listopada 2002. o utvrđivanju zdravstvenih pravila u pogledu nusproizvoda životinjskog podrijetla koji nisu namijenjeni prehrani ljudi (6). Međutim, taj zakonodavni postupak nije dovršen.
            
         
               (3)
            
            
               Odluke 2006/7/EZ, 2006/265/EZ i 2006/533/EZ primjenjuju se do 31. prosinca 2006. Međutim, budući da još uvijek dolazi do izbijanja azijske linije virusa influence ptica u trećim zemljama i stoga se prijetnja Zajednici nije smanjila, primjereno je produljiti primjenu tih Odluka do 30. lipnja 2007.
            
         
               (4)
            
            
               Odluke Komisije 2006/115/EZ (7) i 2006/135/EZ (8) stavljene su izvan snage i zamijenjene odlukama Komisije 2006/563/EZ (9) i 2006/415/EZ (10). Hrvatska i Švicarska obavijestile su Komisiju da nadležna tijela tih zemalja sada primjenjuju zaštitne mjere koje su istovjetne onima koje primjenjuju nadležna tijela država članica, kako je predviđeno odlukama 2006/563/EZ i 2006/415/EZ. Stoga je potrebno ažurirati upute u prilozima odlukama 2006/265/EZ i 2006/533/EZ.
            
         
               (5)
            
            
               Treba stoga na odgovarajući način izmijeniti odluke 2006/7/EZ, 2006/265/EZ i 2006/533/EZ.
            
         
               (6)
            
            
               Mjere predviđene ovom Odlukom u skladu su s mišljenjem Stalnog veterinarskog odbora za prehrambeni lanac i zdravlje životinja,
            
         DONIJELA JE OVU ODLUKU:
   Članak 1.
   U članku 4. Odluke 2006/7/EZ, datum „31. prosinca 2006.” zamjenjuje se sljedećim: „30. lipnja 2007.”
   Članak 2.
   Odluka 2006/265/EZ mijenja se kako slijedi:
   
               1.
            
            
               U članku 3., datum „31. prosinca 2006.” zamjenjuje se sljedećim: „30. lipnja 2007.”
            
         
               2.
            
            
               Prilog se zamjenjuje Prilogom I. ovoj Odluci.
            
         Članak 3.
   Odluka 2006/533/EZ mijenja se kako slijedi:
   
               1.
            
            
               U članku 5., datum „31. prosinca 2006.” zamjenjuje se sljedećim: „30. lipnja 2007.”
            
         
               2.
            
            
               Prilog se zamjenjuje Prilogom II. ovoj Odluci.
            
         Članak 4.
   Države članice odmah donose i objavljuju mjere potrebne za usklađivanje s ovom Odlukom. One o tome odmah obavješćuju Komisiju.
   Članak 5.
   Ova je Odluka upućena državama članicama.
   
      Sastavljeno u Bruxellesu 5. prosinca 2006.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 24.9.1991., str. 56. Direktiva kako je zadnje izmijenjena Aktom o pristupanju iz 2003.
   
      (2)  SL L 24, 30.1.1998., str. 9. Direktiva kako je zadnje izmijenjena Uredbom (EZ) br. 882/2004 Europskog parlamenta i Vijeća (SL L 165, 30.4.2004., str. 1.); ispravljeno u SL L 191, 28.5.2004., str. 1.
   
      (3)  SL L 5, 10.1.2006., str. 17. Odluka kako je zadnje izmijenjena Odlukom 2006/521/EZ (SL L 205, 27.7.2006., str. 26.).
   
      (4)  SL L 95, 4.4.2006., str. 9. Odluka kako je zadnje izmijenjena Odlukom 2006/405/EZ (SL L 158, 10.6.2006., str. 14.).
   
      (5)  SL L 212, 2.8.2006., str. 19.
   
      (6)  SL L 273, 10.10.2002., str. 1. Uredba kako je zadnje izmijenjena Uredbom Komisije (EZ) br. 208/2006 (SL L 36, 8.2.2006., str. 25.).
   
      (7)  SL L 48, 18.2.2006., str. 28. Odluka kako je zadnje izmijenjena Odlukom 2006/277/EZ (SL L 103, 12.4.2006., str. 29.).
   
      (8)  SL L 52, 23.2.2006., str. 41. Odluka kako je zadnje izmijenjena Odlukom 2006/384/EZ (SL L 148, 2.6.2006., str. 53.).
   
      (9)  SL L 222, 15.8.2006., str. 11.
   
      (10)  SL L 164, 16.6.2006., str. 51. Odluka kako je izmijenjena Odlukom 2006/506/EZ (SL L 199, 21.7.2006., str. 36.).
   PRILOG I.
   
      
         „PRILOG
         Dio državnog područja Švicarske iz članka 1. stavka 1.
         
                     Kod ISO-a zemlje
                  
                  
                     Naziv zemlje
                  
                  
                     Dio državnog područja
                  
               
                     CH
                  
                  
                     Švicarska
                  
                  
                     U Švicarskoj: sva švicarska državna područja u kojima nadležna tijela Švicarske službeno primjenjuju ograničenja istovjetna onima utvrđenim odlukama Komisije 2006/415/EZ i 2006/563/EZ.”
                  
               
   
   PRILOG II.
   
      
         „PRILOG
         Dio državnog područja Hrvatske iz članka 1.
         
                     Kod ISO-a zemlje
                  
                  
                     Naziv zemlje
                  
                  
                     Dio državnog područja
                  
               
                     HR
                  
                  
                     Hrvatska
                  
                  
                     U Hrvatskoj: sva hrvatska državna područja u kojima nadležna tijela Hrvatske službeno primjenjuju zaštitne mjere istovjetne onima utvrđenim Odlukom Komisije 2006/563/EZ.”